Afghansk narkotikaproduksjon økte kraftig i fjor
Afghanske bønders inntekter knyttet til opiumsproduksjon i 2011 var på om lag 8,4 milliarder kroner, hvilket tilsvarer 9 prosent av Afghanistans bruttonasjonalprodukt. - Opium utgjør derfor en vesentlig del av den afghanske økonomien og er i betydelig grad med på å finansiere opprørsvirksomhet og korrupsjon, sier Jurij Fedotov, leder for UNODC - FN-organet som arbeider for bekjempelse av narkotika og kriminalitet. Ti år etter den USA-ledede invasjonen i Afghanistan som skulle drive Taliban fra makten, står landet nå for 90 prosent av den ulovlige opiumproduksjonen i verden. Produksjonen er blant annet med på å finansiere Taliban-opprørernes virksomhet. Ifølge UNDOCs nye rapport økte den totale opiumsproduksjonen i Afghanistan i fjor med 61 prosent sammenlignet med 2010.
Opiumproduksjonen i Afghanistan økte med nærmere to tredeler i fjor, ifølge en ny FN-rapport.